**ПРОТОКОЛ № 24/16.10.2015г.**

Днес 16.10.2015г. се проведе заседание на Общинската избирателна комисия в състав:

Председател: Валя Маринова Вълкова

Зам. председател: Мария Иванова Спасова

Секретар: Ина Красимирова Кирилова

Членове: Илиян Чавдаров Шалварков

Магдалена Йосифова Катевска

Дафина Атанасова Станева

Диляна Цончева Ерияшева

Иваничка Бориславова Владимирова

Мая Антонова Георгиева

Емилия Иванова Резекиева

Красимира Петрова Петрова

Председателят на ОИК - Белене предложи следният Дневен ред:

т.1 Разглеждане жалба подадена от МК ”БЪДЕЩЕ ЗА ОБЩИНА БЕЛЕНЕ” срещу нарушение на Заповед № 929 от 09.09. 2015г. на кмета на Община Белене за поставяне на агитационни табла от БЪЛГАРСКА СОЦИАЛИСТИЧЕСКА ПАРТИЯ.

По така предложения дневен ред нямаше допълнения и възражения и същия беше приет чрез поименно гласуване „ЗА” – 11

По т.1 ОИК - Белене прие

**РЕШЕНИЕ № 85/16.10.2015г**

Относно: Жалба подадена от МК ”БЪДЕЩЕ ЗА ОБЩИНА БЕЛЕНЕ” срещу нарушение на Заповед № 929 от 09.09.2015г. на кмета на Община Белене за поставяне на агитационни табла от БЪЛГАРСКА СОЦИАЛИСТИЧЕСКА ПАРТИЯ.

Постъпила е жалба заведена с вх. №01/16.10.2015г. от МК ”БЪДЕЩЕ ЗА ОБЩИНА БЕЛЕНЕ”, чрез Милен Павлов Дулев – кандидат за кмет на Община Белене, в която е подаден сигнал за нарушение от БЪЛГАРСКА СОЦИАЛИСТИЧЕСКА ПАРТИЯ на Заповед № 929/09.09.2015г. на кмета на Община Белене за поставяне на подвижни агитационни табла на тротоари и пешеходни зони, представляващи общинска собственост. Отправено е искане да бъдат премахнати агитационните материали от нерегламентираните места.

ОИК – Белене извърши проверка и констатира следното:

1. БЪЛГАРСКА СОЦИАЛИСТИЧЕСКА ПАРТИЯ е заплатила тротоарно право в Общинската данъчна служба с приходни квитанции № 0252151/09.10.2015г. и № 0253132/15.10.2015г.
2. Нарушена е Заповед № 929 от 09.09.2015г. на кмета на Община Белене, като агитационните материали са поставени извън определените за целта места.

На основание Решение №2995 – МИ от 10.09.2015г. т.22 на ЦИК, ОИК – Белене

**РЕШИ:**

Информира кмета на Община Белене, че е нарушена Заповед №929/09.09.2015г. и всички поставени агитационни материали в нарушение на същата, да бъдат отстранени.

**Поименно гласували „ЗА” – 11**

**Поименно гласували „ЗА” – 11**

Поради изчерпване на дневния ред заседанието беше закрито.